A Bizottság 3846/87/EGK rendelete

(1987. december 17.)

a mezőgazdasági termékek export-visszatérítési nómenklatúrájának létrehozásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1900/87/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2] és különösen annak 16. cikkére, valamint a mezőgazdasági termékek piacának közös szervezéséről szóló egyéb rendeletek megfelelő rendelkezéseire,

mivel a 2658/87/EGK tanácsi rendelet [3] értelmében 1988. január 1-jén hatályba lép a harmonizált rendszer nómenklatúráján alapuló s mind a Közösségi Vámtarifa, mind a közösségi külkereskedelmi statisztika követelményeinek eleget tevő kombinált áruleíró nómenklatúra;

mivel a mezőgazdasági termékekre vonatkozó export-visszatérítéseket rögzítő bizottsági rendeletek mellékleteiben megjelenő termékleírások és vámtarifaszámok meghatározásakor alapként a Kombinált Nómenklatúrát kell használni;

mivel a visszatérítésben részesülő mezőgazdasági termékek jegyzékei egységes megjelenítésének és e jegyzékek alkalmazásának biztosítása érdekében ki kell dolgozni egy, az export-visszatérítéseknél alkalmazott, mezőgazdasági termékekre vonatkozó nómenklatúrát;

mivel bizonyos esetekben az export-visszatérítési rendszer működésének módja miatt a Kombinált Nómenklatúrán belül albontások létrehozására van szükség; mivel ezen albontások azonosítása és az alájuk tartozó termékekre vonatkozó adatok kezelésének megkönnyítése érdekében a Kombinált Nómenklatúra alapján numerikus kódokat kell kidolgozni;

mivel amennyiben a Kombinált Nómenklatúra egy alszáma alá tartozó termékek közül visszatérítést csak egyes termékekre állapítanak meg, egy koherens visszatérítési nómenklatúra biztosítása és számítógépes feldolgozásának lehetővé tétele érdekében szükség van a Kombinált Nómenklatúrán belüli alszám azon részeinek megemlítésére is, amelyek esetében visszatérítést nem állapítottak meg;

mivel az e rendeletben előírt rendelkezések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

A Kombinált Nómenklatúra alapján bevezetésre kerül az export-visszatérítésekkel kapcsolatban használatos mezőgazdasági termékhez tartozó nómenklatúra, a továbbiakban "visszatérítési-nómenklatúra".

A visszatérítési-nómenklatúrát a melléklet tartalmazza.

A visszatérítési-nómenklatúra a Kombinált Nómenklatúrán kívül további albontásokat is magában foglal, azokat, amelyek az export-visszatérítésben részesülő áruk leírásához szükségesek, valamint a 2. cikkben meghatározott kódszámokat.

2. cikk

(1) A visszatérítési-nómenklatúra minden egyes alszámához egy 11 egymást követő számjegyből álló numerikus kód tartozik a következő módon:

a) az első nyolc számjegy a Kombinált Nómenklatúra vonatkozó alszámának numerikus kódja;

b) a 9., 10. és 11. számjegy azonosítja a visszatérítési-nómenklatúra alszámát. Amennyiben a Kombinált Nómenklatúra alszáma nincs tovább bontva, a visszatérítési-nómenklatúrában az utolsó három számjegy "000".

(2) A dohány esetében a termesztési év azonosítása céljából a visszatérítési összegek közlésekor a termékkód egy 12. számjeggyel egészül ki.

3. cikk

A visszatérítési-nómenklatúrát a Bizottság és a tagállamok a mezőgazdasági termékek export-visszatérítésére vonatkozó bizottsági intézkedések alkalmazására használják, és a numerikus kódokat az erre a célra előállított dokumentumokban kell feltüntetni.

A tagállamok a visszatérítési-nómenklatúrát más nómenklatúrákkal kombinálhatják.

A Bizottság az Európai Közösségek Hivatalos Lapjában közzéteszi a minden év január 1-jétől alkalmazandó visszatérítési-nómenklatúra teljes változatát, ahogy az a mezőgazdasági termékek exportrendszerére vonatkozó rendelkezésekből következik.

4. cikk

Ez a rendelet 1988. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 17-én.

a Bizottság részéről

Frans Andriessen

alelnök

[1] HL L 182., 1987.7.3., 40. o.

[2] HL L 281., 1975.11.1., 1. o.

[3] HL L 256., 1987.9.7., 1. o.

--------------------------------------------------

MELLÉKLET

Mezőgazdasági termékek export-visszatérítési nómenklatúrája

Lásd: a Bizottság 2319/2002/EK rendelete ( HL L 354., 2002.12.15., 1. o.).

--------------------------------------------------